మేఘాలయ శాసనసభ

**మేఘాలయ శాసనసభ** అనేది భారతదేశంలోని మేఘాలయ రాష్ట్రానికి చెందిన ఏకసభ్య శాసనసభ. 1972లో ప్రత్యక్షంగా ఎన్నుకోబడిన సంఘంగా ఏర్పాటైన ఇది 60 మంది సభ్యులతో కలిగి ఉంది,ప్రతి ఐదు సంవత్సరాలకు ఒకసారి ప్రత్యక్ష ఎన్నికల ద్వారా సభ్యులుతో భర్తీ చేయబడుతుంది. ఇతర భారతీయ రాష్ట్రాల మాదిరిగానే మేఘాలయ కూడా పార్లమెంటరీ ప్రభుత్వ వ్యవస్థను కలిగి ఉంది. మేఘాలయ ప్రభుత్వ కార్యనిర్వాహక శాఖ శాసనసభ నుండి ఉద్భవించింది. 

## చరిత్ర
స్వతంత్ర భారతదేశంలో, ఇప్పుడు మేఘాలయ రాష్ట్రంగా ఏర్పడిన ప్రాంతాలు గతంలో ఒకప్పుడు అసోం రాష్ట్రంలో భాగంగా ఉండి, అవి ఇప్పుడు మేఘాలయ శాసనసభలో ప్రాతినిధ్యం వహిస్తున్నాయి.1969లో అసోం పునర్వ్యవస్థీకరణ (మేఘాలయ) చట్టాన్ని భారత పార్లమెంటు ఆమోదించింది. ఇది 1970 ఏప్రిల్ 2న అసోంలో స్వయంప్రతిపత్తి కలిగిన మేఘాలయ రాష్ట్రాన్ని స్థాపించడానికి దారితీసింది. కొత్త స్వయం ప్రతిపత్తగా ఏర్పడిన మేఘాలయ రాష్ట్రానికి మొదట 37 మంది సభ్యులతో కూడిన శాసనసభ ఏర్పాటు చేయబడింది. మొదట స్వయంప్రతిపత్త ప్రత్యక్ష మండలి ద్వారా పరోక్షంగా ఎన్నుకోబడిన ప్రతినిధులతో శాసనసభ మొదటి సమావేశం 1970 ఏప్రిల్ 14న తురా పట్టణంలో జరిగింది. 1971లో భారత పార్లమెంటు ఈశాన్య ప్రాంతాల పునర్వ్యవస్థీకరణ చట్టాన్ని ఆమోదించింది. అప్పటి నుండి ఇది మేఘాలయను అసోంలోని స్వయంప్రతిపత్తి కలిగిన రాష్ట్రం నుండి, భారత సమాఖ్యలో పూర్తి సభ్యదేశంగా మార్చింది. మేఘాలయ రాష్ట్రం 1972 జనవరి 21న అధికారికంగా ఏర్పడింది.

మేఘాలయలోని ప్రాంతాలు శాసనసభలో ప్రాతినిధ్యం వహిస్తున్నాయి. ఖాసీ హిల్స్ నుండి 29 మంది సభ్యులు, జైంతియా హిల్స్ నుండి 7 గురు సభ్యులు గారో హిల్స్ నుండి 24 మంది సభ్యులు ఎన్నికయ్యారు.

## శాసనసభలు జాబితా
అన్ని మేఘాలయ శాసనసభల జాబితా క్రిందిది:

## కమిటీలు
మేఘాలయ శాసనసభలో 15 కమిటీలు ఉన్నాయి:

# వ్యాపార సలహా కమిటీ: అసెంబ్లీ విధులు, శాసనాల మూల్యాంకనం కోసం కాల నిర్ణయ పట్టికను నిర్ణయిస్తుంది.
# పిటిషన్లపై కమిటీ: అసెంబ్లీకి సమర్పించిన పిటిషన్లను పరిశీలించడం, సాక్ష్యాలను సేకరించడం, నివేదికలు తయారు చేయడం బాధ్యత.
# పబ్లిక్ అకౌంట్స్ కమిటీ: రాష్ట్ర ఏజెన్సీలు, కార్యక్రమాలు, ప్రభుత్వ బడ్జెట్, కేటాయింపులు, ఆడిటింగ్‌లను పరిశీలిస్తుంది.
# పబ్లిక్ అండర్‌టేకింగ్‌లపై కమిటీ: ప్రభుత్వ సంస్థలు, గృహనిర్మాణ కార్యక్రమాలు, ఆర్థిక అభివృద్ధి పథకాలు వంటి ప్రభుత్వ రంగ సంస్థల పనితీరును పర్యవేక్షించడం, మెరుగుపరచడం బాధ్యత.
# అంచనాలపై కమిటీ: వివిధ ప్రభుత్వ విధులు, ఏజెన్సీలు, కార్యక్రమాల సమర్థత, నిర్వహణను మెరుగుపరచడానికి గణాంకాలు, అంచనాలను మూల్యాంకనం చేస్తుంది.
# షెడ్యూల్డ్ తెగలు, షెడ్యూల్డ్ కులాల కమిటీ సంక్షేమం: మేఘాలయ రాష్ట్రంలో నివసిస్తున్న షెడ్యూల్డ్ కులాలు, తెగల, వెనుకబడిన తరగతుల ఆర్థిక, సామాజిక అభివృద్ధి కోసం ఉద్దేశించిన కార్యక్రమాల పర్యవేక్షణ బాధ్యత.
# ప్రత్యేకాధికారాల కమిటీ: అసెంబ్లీ సభ్యులకు ఇవ్వబడిన అధికారాలు, ప్రవర్తన, ప్రయోజనాలకు సంబంధించిన ఏవైనా సమస్యలు, ఉల్లంఘనలను పరిశీలిస్తుంది.
# సబార్డినేట్ లెజిస్లేషన్‌పై కమిటీ: రాష్ట్ర ప్రభుత్వ విధులు, చట్టం రాష్ట్ర రాజ్యాంగానికి లోబడి ఉండేవిధంగా పర్యవేక్షిస్తుంది.
# ప్రభుత్వ హామీలపై కమిటీ: ముఖ్యమంత్రి, క్యాబినెట్ మంత్రులు చేసిన లక్ష్యాలు, వాగ్దానాల విశ్వసనీయత, నెరవేర్పును పర్యవేక్షిస్తుంది.
# రూల్స్ కమిటీ: శాసనసభ్యల సభ్యుల వ్యాపార నియమాలు, ప్రవర్తనా నియమావళిని నిర్వహిస్తుంది.
# హౌస్ కమిటీ: అసెంబ్లీ సభ్యులకు గృహనిర్మాణం, ఆహారం, ఆరోగ్య సంరక్షణ, రవాణా వంటి సౌకర్యాలను పర్యవేక్షిస్తుంది.
# లైబ్రరీ కమిటీ: రాష్ట్ర ప్రభుత్వ శాసనసభ గ్రంథాలయ నిర్వహణ, అభివృద్ధికి బాధ్యత వహిస్తుంది.
# ఎంపిక కమిటీ: నిర్దిష్ట చట్టాన్ని పరిశీలించడం, అభివృద్ధి చేయడం, తుది ఆమోదం కోసం దానిని సిద్ధం చేయడం వంటి బాధ్యతలను కలిగి ఉంటుంది.
# మహిళా సాధికారతపై కమిటీ: సమాజం, ఆర్థిక రంగాలలో మహిళల ప్రాతినిధ్యాన్ని పెంచడానికి ఉద్దేశించిన పథకాలు, కార్యక్రమాలను పర్యవేక్షిస్తుంది.
# బడ్జెట్ కమిటీ: రాష్ట్ర ప్రభుత్వంలోని వివిధ శాఖలు, విభాగాల కోసం బడ్జెట్ ప్రతిపాదనలను పరిశీలిస్తుంది.

## శాసనసభ సభ్యులు

## మూలాలు

### గమనికలు


## వెలుపలి లంకెలు

వర్గం:భారతదేశ రాష్ట్ర శాసనసభలు
వర్గం:శాసనసభలు
వర్గం:భారతదేశం లోని దిగువ సభలు
వర్గం:భారత రాజకీయ వ్యవస్థ
వర్గం:మేఘాలయ శాసన వ్యవస్థ
వర్గం:మేఘాలయ శాసనసభ